open-index/open-wikipedia-markdown huggingface dataset:
Pian di Scò

**Pian di Scò** er en bosetning i kommunen Castelfranco Piandiscò i provinsen Arezzo i den italienske regionen Toscana.

Pian di Scò var tidligere en egen kommune og nabokommunene var Castelfranco di Sopra, Figline Valdarno (FI) og Reggello (FI).

## Frazioni

Kommunen omfatter følgende *[[frazione|frazioni]]*:

Faella, Menzano, San Miniato, Simonti, Vaggio

## Vennskapsbyer
Pian di Scò è gemellato con:
* Gdeira, Vest-Sahara
* L'Horme, Frankrike, fra 1993

## Referanser


## Eksterne lenker
*
Aust-Torpa

**Aust-Torpa** er et bygdeområde i Torpa i Nordre Land kommune. Det ligger langs fylkesvei 250 mellom Dokka og Lillehammer. Torpa består i tillegg av bygdene Nord-Torpa og Vest-Torpa.

Den sentrale delen av Aust-Torpa regnes som bygdesenteret i Torpa. Der finnes Torpa barne- og ungdomsskole, Torpa bo- og servicesenter (gamle-/sykehjem), en Joker nærbutikk (Veisten handel) og en kiosk med fastfood og videoutleie. Både butikken og kiosken var nedlagt ved årsskiftet 2013/2014.

På Aust-Torpa ligger de to vernede områdene Saltstutlia naturreservat og Flåmyra naturreservat.

Lauvlielva kraftverk, som ligger litt syd for Dokkfløyvatnet, er et småkraftverk som ble satt i drift i 2012.

## Eksterne lenker
Lenke til Google maps (kart): Aust-Torpa
Ringamålako

**Ringamålako** er en svensk, tradisjonell kurase. 

## Historie og utbredelse
Ringamålako stammer hovedsakelig fra én besetning i Blekinge i Sverige. Besetningen var fram til 1990-tallet avlet fram med egne gårdsokser, og hadde ikke mottatt genmateriale fra moderne kuraser. Ringamålako er dermed definert som allmogeku, som er en samlebetegnelse for tradisjonelle svenske kuraser. Andre allmogeraser i Sverige er bohuskulla og  väneko. Innen rasen ringamålako har man også innlemmet dyr fra andre besetninger  i Sverige. Disse danner undergrupper i ringamåla-rasen kalt Rögnarödsko og Granemålako. Per 1. januar 2008 var det registrert 123 ringamålakyr.

## Kjennetegn
Dyrene fra ringamålako sin originalbesetning minner om SRB-kyr fra 1940-tallet. I tillegg har dyrene innslag fra forgjengeren till SRB, som het RSB (Rödbrokig svensk boskap). 

Ringamålako er liten av vekst (400-450 kg). Dyrene er rødbrune med innslag av hvitt. Det finnes også svarte dyr. Ringamålako er hornet. Dyrene er spenstige og lettbevegelige.

## Se også
*Liste over kuraser
*Ku

## Eksterne lenker
* Hjemmeside for allmogekyr
* Om rasen på NordGen
* Breed description: Ringamala Cow 
* Razze bovine: Ringamala Cow
Pieve Santo Stefano

**Pieve Santo Stefano** er en kommune i provinsen Arezzo i den italienske regionen Toscana.

Nabokommunene er Anghiari, Badia Tedalda, Caprese Michelangelo, Chiusi della Verna, Sansepolcro og Verghereto (FC).

## Frazioni

Kommunen omfatter følgende *[[frazione|frazioni]]*:

Baldignano, Bulciano, Castelnuovo, Cercetole, Cirignone, Madonnuccia, Mignano, Montalone, Sigliano, Tizzano, Valdazze, Valsavignone, Viamaggio, Ville di Roti

## Severdigheter
*Eremo di Cerbaiolo
*Eremo della Madonna del Faggio
*Chiesa di Sant'Andrea della Torre
*Collegiata di Santo Stefano
*Santuario della Madonna dei Lumi
*Tempietto di Santa Maria del Colledestro
*Chiesa di Santa Maria della Pace
*Bulciano

## Referanser


## Eksterne lenker
*
Værløse flystasjon

**Værløse flystasjon** var en flystasjon som frem til 2004 inngikk som en av Flyvevåbnets militæranlegg.

Stasjonen var Danmarks første operative flystasjon.

Området ble benyttet fra årene 1910–1912 som en teltplass for hærens rekrutter. Det var først fra 1934 og frem til utbruddet av andre verdenskrig at det ble etablert en flystasjon der. Værløse flystasjon ble nedlagt i 2004.

## Eksterne lenker

* – Eskadrille Værløse
Shinai

**Shinai** er et sverd av bambus som brukes i kampsporten Kendo.

## Historie
På 1800-tallet og tidligere ble det benyttet tresverd (bokken) eller ekte sverd, noe som førte til skader og noen ganger døden. På bakgrunn av dette utviklet man Shinai, for med denne å kunne fullføre et fullt slag i kamp uten å skade motstanderen. Bokken blir fremdeles brukt i Kendo til kata.

## Oppbygning
Sverdet er laget av 4 bambusspiler som holdes fast av 3 lærdeler, tsuka (håndtak), saki-gawa (tupp) og naka-yui. Det finnes også en produsent som lager Shinai  i karbonfiber. Normalt brukes en Shinai, men det finnes de som bruker to. Man kan få Shinai i forskjellige størrelser og vekt, i konkurranse er det regler som regulerer dette.

## Bruk
Man slår med sverdet på punkter på motstanderen og får poeng ut ifra hvilke punkter man treffer.


Fil:A daisho set of bokuto.jpg|Et sett med Bokken
Fil:Shinai.jpg|Shinai
Fil:Shinai.JPG|Shinai
Fil:Kendo EM 2005 - taiatari.jpg|Kendo EM 2005
Levende Skog

**Levende Skog** var den første miljøstandarden i skogbruket i Norge.

Prosjektet Levende Skog ble etablert i 1995, og representanter fra skogbruket, tømmerforbrukende industri, natur- og friluftslivsorganisasjoner og andre deltok i en arbeidsgruppe som skulle utarbeide krav til et bærekraftig skogbruk. I 1998 kom arbeidsgruppen til enighet om «Standarder for et bærekraftig norsk skogbruk».

Levende Skog inneholdt krav og retningslinjer til hvordan skogsdrift skulle ta hensyn til natur- og friluftslivsinteresser, for eksempel bredde på kantsoner mot myrer og vassdrag, og skjerming av biologisk viktige områder. Standarden bygget på en såkalt livsmiljøtilnærming, der bestemte livsmiljøer skal kartlegges og bevares.

I 2000 ble sertifisering etter Levende Skog-standarden godkjent som en del av det internasjonale sertifiseringssystemet Programme for the Endorsement of Forest Certification (PEFC). Norge, Sverige, Finland, Tyskland og Østerrike var de første landene som fikk godkjent sine nasjonale sertifiseringer. Standarden omfattet så godt som hele det norske skogbruket.

I 2006 ble Levende Skog revidert og Rådet for Levende Skog etablert. I 2010 ble forvaltningen av standarden lagt til PEFC Norge, ettersom natur- og friluftslivsorganisasjonene hadde trukket seg. Levende Skog ble slik den direkte forløperen til Norsk PEFC Skogstandard, som revideres etter de samme prinsippene.

## Referanser


## Litteratur
*
*
*
Bettine Jahn

**Bettine Jahn** (født **Gärtz** 3. august 1958 i Magdeburg) er en tidligere tysk friidrettsutøver, som på 1980-tallet representerte Øst-Tyskland. 

Hun konkurrerte på 100 meter hekk. Hennes personlige rekord 12,42 er per oktober 2023 fortsatt gjeldende tysk rekord. Jahn deltok i OL 1980 i Moskva der hun ble nummer sju. Under EM 1982 ble hun nummer fire. På grunn av østblokkens boikott deltok hun ikke under Sommer-OL 1984 i Los Angeles. Jahns fremste meritt er gullet på 100 meter hekk i VM i friidrett 1983 i Helsingfors.

## Eksterne lenker
*
Poppi

**Poppi** er en kommune i Provinsen Arezzo i den italienske regionen Toscana.

Nabokommunene er Bagno di Romagna (FC), Bibbiena, Castel Focognano, Castel San Niccolò, Chiusi della Verna, Ortignano Raggiolo og Pratovecchio.

## Personer fra Poppi
* Tommaso Crudeli (1703–1745)
* Antonio Innocenti (f. 1915), kardinal

## Referanser


## Eksterne lenker
*
Mike Cameron

**Michael Terrance Cameron** (født 8. januar 1973 i LaGrange, Georgia) er en outfielder i Major League Baseball for Milwaukee Brewers. 31. oktober 2007 ble det annonsert at han hadde testet positivt på et stimulerende middel for andre gang, og ble derfor utestengt i 25 kamper. 14. januar 2008 signerte han en ettårskontrakt med Milwaukee Brewers.

## Referanser


## Eksterne lenker
* 
* Baseball Library
Piasecki X-49

**Piasecki X-49** «Speedhawk» er et eksperimentelt helikopter bygd av Piasecki Aircraft Corporation for USAs marine, og senere for USAs hær.

## Historie
 
USAs marine tegnet 28. september 2000 en fireårskontrakt med Piasecki Aircraft Corporation om å designe, bygge og testfly et eksperimentelt helikopter med vektorstyrt dysepropell (VTDP – **V**ectored **T**hrust **D**ucted **P**ropeller) i stedet for konvensjonell halerotor. Kontrakten var verdt 26,1 millioner USD, og var et resultat av vellykkede bakketester med en vektorstyrt dysepropell-enhet kalt AH-1Z. 23. mai 2003 ble prosjektet tildelt betegnelsen X-49. I 2004 ble ansvaret for prosjektstyringen overtatt av USAs hær ved forskningsavdelingen *Aviation Applied Technology Directorate*, og de årlige bevilgningene ble samtidig redusert.

Testprogrammet består av to faser. Fase 1 består av innledende tester for å avgjøre helikopterets generelle karakteristikker. Fase 2 skal etter planen innledes med at helikopteret bygges om med en ekstra motor, mer strømlinjeformet skrog, og innfellbare landingshjul.

X-49A gjennomførte en 15-minutters jomfrutur 29. juni 2007. I februar 2008 kunngjorde Piasecki at de innledende testene i fase 1 var fullført. Alle testflyvningene frem til august 2008 har foregått ved New Castle County Airport ved Wilmington i Delaware.

## Formål
X-49 skal først utforske manøvreringsdyktigheten, stabiliteten, rekkevidden og toppfarten til et helikopter med verktorstyrt dysepropell i stedet for konvensjonell halerotor. Hvis dette konseptet viser seg overlegent eksisterende løsninger, kan det bli aktuelt å oppgradere de eksisterende Black Hawk og Seahawk-helikoptrene.

## Design
X-49 er et ombygd Sikorsky SH-60F Seahawk helikopter. Halerotoren er erstattet av en dysepropell med kontrollflater bak propellen for å styre luftstrømmen i ønsket retning. Dysepropellen gir samtidig fremdrift, noe som gjør at helikopteret slipper å tilte nesen ned for at rotorene skal gi fremdrift. I tillegg er det montert små vinger på skroget som gir ekstra aerodynamisk løft. Disse vingene kommer fra et Aerostar FJ-100 VLJ, og er utstyrt med kontrollflater som kombinerer flaps- og balanseror-funksjon, kalt flaperon. Dysepropell-enheten er for en stor del konstruert av komposittmaterialer, og veier ikke stort mer enn halerotor-systemet den erstatter.

## Spesifikasjoner
 
**Dimensjoner**

* **Mannskap:** 2
* **Lengde:** ukjent
* **Høyde:** ukjent
* **Vekt:** ukjent kg
* **[[Vingespenn]]:** ukjent m
* **Rotordiameter:** ukjent m

**Ytelse**

* **Motor:** 2 stk General Electric T700-701C turbinmotorer, 2&nbsp;100 hk totalt
* **Toppfart:** 370 km/t
* **Maks oppnådd operasjonshøyde:** 3&nbsp;050 m (10&nbsp;000 fot)
* **Rekkevidde:** ukjent

## Referanser


## Kilder
* Aviation International News Online - Piasecki compound X-49 makes first flight. <small>Publisert 25. juli 2007</small> Besøkt 8. mars 2015
* Rotor & Wing – R&D: Beneficial Bird. <small>Publisert 1. desember 2007</small>  Besøkt 8. mars 2015

## Eksterne lenker
* 
* YouTube: X-49A Flight Test <small>(lastet opp 28. august 2013 av piaseckiAC)</small> Besøkt 8. mars 2015
Mankyuaslekten

**Mankyua** (latin: *Mankyua*) er en planteslekt som tilhører ormetungefamilien. Denne familien har lenge blitt regnet som en  del av bregneplantene. 

Plantene er flerårige, snaue og relativt små, de har en grønn bladplate som er steril, og en sporeaks-del som er gulaktig eller gulgrønn med tykke vegger. Tverrsprekker i sporehusene sørger for at de åpnes og spres etter blomsteringen om sommeren.

De regnes fortsatt oftest til ordenen *Ophioglossales*, kanskje hjemhørende innenfor bregneplanter eller som en søstergruppe av karsporeplanter direkte under karplantene. Nye forskning har imidlertid vist at de ser ut til å være i nærmere slekt med familien Psilotaceae enn med bregner. 

Slekten *Mankyua* ble første gang beskrevet fra Korea i 2001.

## Arter
Slekten har hittil bare én kjent art:
* *[[Mankyua chejuense]] (Mankyua chejuense)* (Cheju (Sør-Korea))

## Eksterne lenker
* 
* Mankyua, en ny slekt fra Cheju-øya i Sør-Korea.
Ken Caminiti

**Kenneth Gene Caminiti** (født 21. april 1963 i Hanford, California, død 11. oktober 2004) var en amerikansk baseballspiller i Major League Baseball. Han døde av hjerteinfarkt etter en overdose. Han innrømmet å ha brukt anabole steroider gjennom flere sesonger. 

## Referanser

## Eksterne lenker
*
Subbiano

**Subbiano** er en kommune i provinsen Arezzo i den italienske regionen Toscana.

Nabokommunene er Anghiari, Arezzo, Capolona, Caprese Michelangelo, Castel Focognano, Chitignano og Chiusi della Verna.

## Frazioni

Kommunen omfatter følgende *[[frazione|frazioni]]*:

Calbenzano, Casa la Marga, Castelnuovo, Chiaveretto, Falciano, Giuliano, MonteGiovi, Poggio d’Acona, Santa Mama, Savorgnano, Vogognano

## Severdigheter
*Chiesa di Santa Maria della Visitazione
*Chiesa di Santa Maria

## Referanser


## Eksterne lenker
*
Talla

**Talla** er en kommune i provinsen Arezzo i den italienske regionen Toscana.

Nabokommunene er Capolona, Castel Focognano, Castiglion Fibocchi og Loro Ciuffenna.

## Frazioni

Kommunen omfatter følgende *[[frazione|frazioni]]*:

Bicciano, Capraia, Faltona, Pieve di Pontenano, Pontenano, Santo-Bagnena

## Vennskapsbyer

* Pont-du-Casse, Frankrike, fra 1982

## Severdigheter
*Chiesa di San Niccolò
*Pieve di Santa Trinità in Alpe

## Referanser


## Eksterne lenker
*
Henrikkafossen

**Henrikkafossen** (også skrevet **Henrikafossen** og lokalt også omtalt som *Brudesløret*) er en foss i Spansdalen i Lavangen kommune i Troms. Den ligger i Saraelva, ei lita sideelv til Spanselva, og er rundt 250 meter høy. Beliggenheten i dalens nordvendte fjellside gir god iskvalitet, og med den store fallhøyden er fossen et populært mål for isklatrere.

## Eksterne lenker
* Bilde av fossen
Terranuova Bracciolini

**Terranuova Bracciolini** er en kommune i Provinsen Arezzo i den italienske regionen Toscana.

Nabokommunene er Castelfranco di Sopra, Castiglion Fibocchi, Laterina, Loro Ciuffenna, Montevarchi, Pergine Valdarno og San Giovanni Valdarno.

## Frazioni

Kommunen omfatter følgende *[[frazione|frazioni]]*:

Campogialli, Castiglione Ubertini, Cicogna, Doccio, Malva, Montalto, Montemarciano, Penna, Persignano, Piantravigne, Tasso, Traiana, Treggiaia, Ville

## Severdigheter
*Oratorio di Santa Maria in Campo Arsiccio
*Convento di Ganghereto
*Chiesa di San Bartolomeo al Pozzo
*Chiesa di San Biagio ai Mori
*Chiesa di San Donato in Ganghereta
*Chiesa di Santa Maria Bambina
*Chiesa di Santa Maria a Pernina
*Oratorio di San Benedetto
*Chiesa di Santa Maria Nuova

## Vennskapsbyer

* Hausa, Vest-Sahara

## Referanser


## Eksterne lenker
*
Stia

**Stia** er en bosetning (frazione) og en tidligere kommune i Provinsen Arezzo i den italienske regionen Toscana.

Stia opphørte som egen kommune i 2014 og ble en del av kommunen Pratovecchio Stia.

Nabokommunene var Londa (FI), Pratovecchio, San Godenzo (FI) og Santa Sofia (FC).

## Frazioni

Kommunen omfattet følgende *[[frazione|frazioni]]*:

Molin di Bucchio, Palazzo, Papiano, Papiano Alto, Porciano, Santa Maria alle Grazie, Vallucciole

## Severdigheter
*Castello di Urbech
*Oratorio di Santo Stefano a Tuleto
*Chiesa di Santa Cristina
*Chiesa di San Lorenzo
*Santuario di Santa Maria delle Grazie
*Pieve di Santa Maria Assunta

## Personer fra Stia
*Bernardo Tanucci (1698–1793), statsminister i Kongeriket Napoli
## Referanser


## Eksterne lenker
*
Sestino

**Sestino** er en kommune i provinsen Arezzo i den italienske regionen Toscana.

Nabokommunene er Badia Tedalda, Belforte all'Isauro (PU), Borgo Pace (PU), Carpegna (PU), Casteldelci (PU), Mercatello sul Metauro (PU), Pennabilli (PU) og Piandimeleto (PU).

## Frazioni

Kommunen omfatter følgende *[[frazione|frazioni]]*:

Calbuffa, Casale, Case Barboni, Colcellalto, Lucemburgo, Martigliano, Monteromano, Monterone, Motolano, Palazzi, Ponte Presale, Petrella Massana, Presciano, San Donato, Valdiceci di Sopra, Ville di Sopra.

## Severdigheter
*Antiquarium nazionale di Sestino
*Chiesa di San Michele
*Chiesa di San Gianni in Vecchio
*Pieve di San Pancrazio
*Sasso di Simone
## Referanser


## Eksterne lenker
*
Nytteforventningsteoremet

**Nytteforventningsteoremet** ble formulert av John von Neumann og Oskar Morgenstern i 1944. Det sier at preferanserelasjoner mellom et endelig antall utfall kan uttrykkes gjennom *forventet nytte*.

Teorien beskriver at en person som er stilt i en valgsituasjon med ukjent utfall, vil vurdere valgalternativene på bakgrunn to faktorer: sannsynlighet for det respektive utfallet, og dette utfallets forventede nytte.
Leoparden

:*For filmen basert på romanen, se [[Leoparden (film)]]. For rovdyret også kalt «panter», se [[leopard]].  «Leoparden» er også navnet på [[Vibeke Løkkeberg]]s debutroman fra 1989*

***Leoparden*** (it. *Il Gattopardo*) er en roman av Giuseppe Tomasi di Lampedusa, som ble utgitt posthumt i 1958, et år etter forfatterens død. Boka hadde først blitt avvist av to ledende italienske forlag, nemlig Mondadori og Einaudi.

Romanen utspiller seg i tidsrommet mellom mai 1860 og mai 1910, og beretter gjennom åtte kapitler om det sicilianske fyrstehuset Salina i en tid der et gammelt samfunn gradvis viker plassen for et nytt.
De første seks kapitlene følger livet i huset til «Don Fabrizio», fyrsten av Salina, som fører en leopard i våpenet sitt, tidlig på 1860-tallet. Med de politiske omveltningene i Italia (se Italias samling) og de sosiale endringene i samfunnet idet borgerskapet gror frem som bakteppe, følger romanen dagliglivet i fyrstefamilien.

Romanen ble i 1963 filmatisert under samme navn av Luchino Visconti med skuespillere som blant annet Burt Lancaster, Claudia Cardinale og Alain Delon.

Norsk oversettelse utkom i 1960 ved Ragna Rosati, og i 1975 ved Anna Margrethe Norum for Den Norske Bokklubben og illustrert av Nils Aas som syklet rundt på øya i april 1975. Norums oversettelse ble gjenbrukt da Aschehoug utga romanen i 1986, som del av «Maxi»-serien.

## Referanser
Metaxya

***Metaxya*** er en slekt av trebregner. Den inneholder bare 2 nålevende arter, og regnes som en egen familie: **Metaxyaceae**. Artene vokser i Latin-Amerika i skogsområder med sandbunn eller sandstein.

Bladene er fingerflikete med lange, utstrålende blad som stråler ut fra en felles bladstilk, og gir inntrykk av et 9-fliket blad. Sporene sitter under bladene som hos så mange bregnegrupper. Kromosomtallet (x) er 95 eller 96.

*For en mer omfattende taksonomi, se: [[Bregner]]*

## Arter
* *[[Metaxyaceae]]*
** *Metaxya*
*** *[[Metaxya lanosa]]* (Peru, Venezuela)
*** *[[Metaxya rostrata]]* (Costa Rica)

## Eksterne lenker
* 
* A.R. Smith, K. M. Pryer, E. Schuettpelz, P. Korall, H. Schneider, P.G. Wolf: *A classification for extant ferns*. i *Taxon*, 55 (3), 2006, side 705–731. PDF; 424 KB 
* Metaxya beskrivelser fra PryerLab.net
Leoparden (film)

***Leoparden*** (originaltittel: *Il Gattopardo*) er et italiensk periodedrama fra 1963 regissert av Luchino Visconti. Manus er basert på Giuseppe Tomasi di Lampedusas roman *[[Leoparden]]*. Filmen følger en sicilianske adelsfamile i 1800-tallets Italia og de endringer de gjennomgår under Italias samling. 

Filmen mottok Gullpalmen ved Filmfestivalen i Cannes.

## Handling
Filmen skildrer hvordan det gamle adelsamfunnet viker plassen for et nytt, idet borgerskapet vokser frem i tiden rundt Italias samling. Fyrsten av Salina, «Leoparden» (etter slektsvåpenet), må erkjenne at denne utviklingen ikke lar seg stanse. Hans nevø Tancredi, som er av gammel adel, men uten formue, gifter seg med den vakre datteren av en nyrik borgermester. Tancredi sier at alt må endres for at alt skal forbli som det er. Fyrsten tar denne idéen til seg, uten å fremme den gjennom aktivisme, men heller med en viss melankoli og innsikt i det menneskelige samfunnets uforanderlighet. Han tror ikke på muligheten for fremskritt i Sicilia.

## Om filmen

### Forskjeller mellom boka og filmen
Visconti har utelatt det 5. kapittelet, der pater Pirrone besøker hjembyen, samt de to siste kapitlene, der fyrsten dør og med epilogen om hans ugifte døtre i mai 1910.

Derimot blir borgerkrigssituasjonen i Palermo, i motsetning til i boken, skildret i detalj. Scenen med ballforlystelser kontrasteres med henrettelsen av opprørere.

## Medvirkende
* Burt Lancaster - Don Fabrizio Corbera, prins av Salina (Leoparden)
* Claudia Cardinale - Angelica Sedara / Bertiana
* Alain Delon - Tancredi Falconeri, Don Fabrizios nevø
* Paolo Stoppa - Don Calogero Sedara, borgermester i Donnafugata
* Rina Morelli - Prinsesse Maria Stella av Salina, Don Fabrizios kone
* Romolo Valli - Fader Pirrone
* Terence Hill (kreditert som Mario Girotti) - grev Cavriaghi
* Pierre Clémenti - Francesco Paolo

## Referanser


## Eksterne lenker
*
Hopp uten tilløp

Hopp uten tilløp er en treningsmetode for plyometrisk spenst og en konkurranseform innen friidrett. 

Ved å ta bort tilløpet vil denne typen hopp ha økt krav til den plyometriske ferdigheten spenst. Kravet til teknisk koordinasjon mellom løpstilløp, sats og hopp er borte og kravet til utøverens relative styrke blir tydeligere. I konkurranser og tester finnes det regler som setter noen forutsetninger for hvordan et hopp kan utføres.

De tre vanligste formene for hopp uten tilløp innen friidrett er lengde uten tilløp, høyde uten tilløp og tresteg uten tilløp.

Hopp uten tilløp er en vanlig treningsmetode og eksisterer i en rekke øvelsesformer i tilpasset treningens formål. Hoppene kan nyttes for å utvikle vertikal spenst og 

Sargeanttest er navnet på en test som måler utøverens vertikale spenst. Uten tilløp skal utøveren hoppe så høyt som mulig. 

Skihoppere trener gjerne hopp uten tilløp fra sittestilling lik den de har på hoppkanten.
Helminthostachysslekten

***Helminthostachys*** er en planteslekt av urter som tilhører ormetungefamilien. Denne familien har lenge blitt regnet inn under bregneplantene. 

Slekten har bare én kjent art.

De regnes fortsatt oftest til ordenen Ophioglossales, kanskje hjemhørende innenfor bregneplanter eller som en søstergruppe av karsporeplanter direkte under karplantene. Nye forskning har imidlertid vist at de ser ut til å være i nærmere slekt med familien Psilotaceae enn med bregner. 

*Helminthostachys* vokser i sørøstre Asia og Australia. I Asia går den under navnet **Kamraj**, i Australia kalles den **Tukod-langit**.

Røttene høstes midtsommers og brukes i Kina som naturmedisin, under navnet "Di wu gong". Også i malaysiaer den en noe brukt naturmedisin.

## Arter
Slekten *Helminthostachys* har hittil bare én kjent art:
* *[[Helminthostachys zeylanica]] (Helminthostachys)* (Asia, Australia)

En annet, noe brukt navn for den samme arten er *Helminthostachys dulcis*.

## Eksterne lenker
* 
* ''Helminthostachys zeylanica'' - bilder og info
Stan Wawrinka

**Stanislas «Stan» Wawrinka** (født 28. mars 1985 i Lausanne) er en sveitsisk tennisspiller. Han har vunnet tre Grand Slam-titler i single i karrieren. Sammen med Roger Federer vant han gull i herredobbel for Sveits under OL 2008 i Beijing. Wawrinka har vunnet 16 ATP-turneringer i karrieren. Hans høyeste ATP-ranking er nummer 3, som han oppnådde første gang 26. januar 2014.

Wawrinka er høyrehendt og spiller enhånds backhand. Han holder grus for å være sitt favorittunderlag.

Han bar sitt lands flagg under åpningen av Sommer-OL i London i 2012.

## Grand Slam-titler
*  **[[Australian Open]]:**
** Single menn: 2014 (han beseiret Rafael Nadal med 6–3, 6–2, 3–6, 6-3 i finalen)
*  **[[French Open]]:**
** Single menn: 2015 (han beseiret Novak Đoković med 4-6, 6-4, 6-3, 6-4 i finalen)
*  '''US Open:'''
** Single menn: 2016 (han beseiret Novak Đoković med 6-7, 6-4, 7-5, 6-3 i finalen)

## Referanser


## Eksterne lenker
* 
*
Frankrikes riksvåpen

**Frankrikes nasjonalsymbol** har ikke status som offisielt riksvåpen, men ble innført i 1953 etter forslag fra en kommisjon nedsatt av det franske utenriksdepartementet og representerer Frankrike i hovedforsamlingens sal i FN-bygningen i New York. Det består av:
* et blått ovalt skjold med opprett gull fasces, (et knippe rundt en øks), et symbol på autoritet som stammer fra antikkens Roma. Det står på en bakgrunn av
* krysslagte gylne grener av eik (visdom) og oliven (fred),
* og tvers over det hele ligger et gyllent bånd med innskriften «LIBERTÉ, ÉGALITE, FRATERNITÉ» (frihet, likhet, broderskap), republikkens motto.

I mange sammenhenger var det behov for å ha et nasjonalsymbol som også kunne vises i én farge. På skilt for diplomatiske representasjoner, og på forsiden av franske pass, brukes en variant av det samme symbolet, avbildet her. Det har de samme elementene som nasjonalsymbolet, men mottoet er erstattet av et bredt, lavt skjold (pelta) med en bord som ender i et løvehode og et ørnehode, og midt på bokstavene «RF», som står for *République Française* (Den franske republikk).

## Den franske republikkens symboler

Ved den franske revolusjon ble heraldiske våpen ansett for å tilhøre aristokratiet og kongedømmet. Republikanske symboler som ble mye brukt, var enten hentet fra antikken og særlig Romerriket, eller fra nasjonal mytologi. De viktigste har vært fasces, den frygiske lue (frihetsluen eller jakobinerluen), Marianne eller den kvinnelige personifikasjon av republikken, og den galliske hane.

Mange av elementene som inngår i republikkens nåværende offisielle emblem har vært brukt som symboler for tidligere franske republikker, og fasces ble innført i det offisielle segl under Den andre franske republikk, som i hovedtrekkene fremdeles er i bruk. De samme symbolene inngikk også i emblemer som ble brukt av Den tredje franske republikk. I vinduer og på balkonger på offentlige bygninger er det blitt vanlig å montere flagg med en oppsats av flaggets tre farger rødt, hvitt og blått, og med bokstavene «RF» for Den franske republikken.

I september 1999 innførte den franske regjering som offisiell logo en sammenstilling av republikkens motto, flaggfargene og «Marianne».


Fil:Blason RF.svg|Emblem som ofte blir brukt sammen med flagget, men uten offisiell status.
Fil:Drapeaux France.jpg|Eksempel på oppstilling av flagg. Balkong på "Republikkens Hus" i Rennes.
Fil:Grand sceau de la République Française image001.gif|Den franske republikkens storsegl, med den bekronede frihetsgudinnen. Hun holder en fasces og et skipsror med bilde av den galliske hanen. Ved føttene har hun en vase med bokstavene «SU» for *Suffrage Universel* (allmenn stemmerett). Bak seg har hun symboler for kunst og jordbruk. I bruk fra 1848 ved grunnlovsendringer.
Fil:Insigne maire.gif|Det offisielle ordførersymbol, benyttet siden 1951, med hanehode i fasces.



## Historiske franske riksvåpen

## Referanser
Relativ styrke

**Relativ styrke** innen sport viser til en utøvers maksimale muskelstyrke målt i en bestemt øvelse (ofte kalt 1RM) dividert med utøverens kroppsvekt. Ved å måle utøveres styrke etter kroppsvekt vil man ha et bede sammenligningsgrunnlag mellom utøvere av ulik kroppslig størrelse. Knebøy og benkpress er to styrkeøvelser som er gunstige å sammeligne gjennom relativ styrke.

Relativ styrke = 1RM / Kroppsvekt

Relativ styrke gjør seg mest gjeldende i idretter som setter krav til utøverens akselerasjon av egen kroppsmasse. En sprinter innen friidrett eller en skihopper er eksempler på utøvere fra idretter med store krav til relativ styrke.
Eiendomsmegler 1

**EiendomsMegler** 1-alliansen er Norges største eiendomsmeglerkjede og driver virksomhet i hele landet innenfor områdene bolig, utleie, fritidsbolig, prosjekteiendom, næringseiendom og landbrukseiendom. Alliansen består av selvstendige eiendomsmeglerselskap som eies av lokale SpareBank 1-banker. 

## Se også
* Sparebank 1-alliansen
* Sparebank 1 Gruppen

## Referanser


## Eksterne lenker
* Selskapets nettside
Den arabiske ørken

**Den arabiske ørken** er en stor ørken i Saudi-Arabia, Jemen, Qatar, Oman, Jordan, Syria og Irak, og utgjør store deler av Den arabiske halvøy. Det totale ørkenarealet er 2&nbsp;330&nbsp;000 km², og noe sørøst i ørkenen ligger det ubefolkede og golde sandlandskapet Rub' al-Khali. Det finnes også saltområder. 

I vest hever Hejjaz-fjellene seg med mer nedbørrike områder hvor det er grunnlag for noe dyrking, husdyrhold og flora. Rub'al-Khali har bare 37 plantearter, hvorav bare to er endemiske. De viktigste artene er Calligonum crinitum, Cornulaca arabica (saltbusk), Cyperus conglomeratus, Dipterygium glaucum, Limeum arabicum og Zygophyllum mandavillei. Trær omfatter Acacia ehrenbergiana ogd Prosopis cineraria).

Dyrelivet i den arabiske ørken omfatter gaselle, oryx og arter av firfisler. Jakt har ført til utryddelse av sjakal og hyene, mens hvit oryx og sandgaselle er utrydningstruet. Miljøet og mange habitater trues ellers av industriutbygging, offroad-kjøring, byvekst, oljeutslipp, og overbeiting fra husdyr. Oljeutslippene under Gulfkrigen i 1991 ødela særlig dyrelivet i Persiagulfen.

Klimaet er ekstremt tørt med lite (35 mm) eller ingen nedbør, og temperatuirene veksler fra ekstrem varme (40-50°C) om dagen til frysepunktet (< 0°C) nattestid. 

Viktige naturressurser er olje (i øst), fosfor, naturgass og svovel.
Sund i Lofoten

**Sund** er et fiskevær som ligger i Flakstad kommune i Nordland. Tettstedet med omkring 100 fastboende ligger sydvest på Flakstadøya, og fiskeværet regnes som et av Lofotens eldste. Ved havnen ligger det privateide Sund Fiskerimuseum, og et mekanisk verksted og slip.

## Eksterne lenker
* 
* Sund Fiskerimuseum Besøkt 22. august 2008
COBRA (kunst)

**COBRA** var en europeisk avantgarde kunstnergruppe, aktiv fra 1949 til 1952. 

Christian Dotremont satt sammen navnet i 1948 av bokstaver fra hjembyene til kunstnerne: Copenhagen (Co), Brussels (Br), Amsterdam (A). Gruppen ble dannet ved å slå sammen danske gruppe *Høst*, den hollandske gruppe *Reflex* og den Belgiske *Revolusjonære surrealistiske gruppe*.  

COBRA hadde en markant politisk og sosial dimensjon, som var basert på kritikk av den kalde krigs-samfunn. 

Der er et COBRA-museum i Amstelveen, Nederland. De fleste større kunstsamlinger og -museer med verker fra denne tiden har arbeider av ett eller flere medlemmer av gruppen. Asger Jorn er forøvrig representert i Museum Jorn, Silkeborg / Silkeborg Kunstmuseum, Danmark.

## Medlemmer
Noen av medlemmene i COBRA var:
* Pierre Alechinsky (født 1927)
* Else Alfelt (1910-1974)
* Karel Appel (1921-2006)
* Jean-Michel Atlan (1913–1960)
* Mogens Balle (1921-1988)
* Ejler Bille (1910-2004)
* Eugene Brands (1913–2002)
* Pol Bury (1922-2005)
* Jacques Calonne (født 1930)
* Hugo Claus (1929–2008)
* Constant (1920–2005)
* Corneille (født 1922)
* Christian Dotremont (1922-1979)
* Jacques Doucet (født 1924)
* Lotti van der Gaag (1923–1999)
* William Gear (1915–1997)
* Stephen Gilbert (1910-2007)
* Svavar Guðnason (1909–1988)
* Reinhoud d'Haese (1928–2007)
* Henry Heerup (1907–1993)
* Egill Jacobsen (1910-1998)
* Edouard Jaguer (1924–2006)
* Asger Jorn (1914–1973)
* Aart Kemink (1914–2006)
* Lucebert (1924–1994)
* Jørgen Nash (1920–2004)
* Joseph Noiret (født 1927)
* Jan Nieuwenhuys (1922-1986)
* Erik Ortvad (1917-2008)
* Pieter Ouborg (1893–1956)
* Carl-Henning Pedersen (1913–2007)
* Anton Rooskens (1906–1976)
* Erik Thommesen (1916–2008)
* Raoul Ubac (1910-1985)
* Serge Vandercam (1924–2005)
* Theo Wolvecamp (1925–1992)

## Referanser
Transceiver

**Transceiver** er en enhet med både sender og mottaker, og som deler en felles (elektronisk) krets eller boks. Dersom ingen deler av kretsen er felles for sender- og mottakerfunksjonene, vil enheten ikke være en transceiver. 

## Radioteknologi
Før var det ganske vanlig å ha radiosendere og radiomottakere som separate enheter. Radioamatører kan bygge sitt eget utstyr og det er enklere å bygge en enkel enhet som bare utfører én av funksjonene; sende eller motta. Omtrent alle moderne radioamatørstasjoner er nå transceivere, men det er også et marked for rene radiomottakere, hovedsakelig for kortbølgelytting. Eksempler på transceiverer privatradioer og maritime VHF-radioer.

## Telefoni
På en kablet telefon (fasttelefon) vil selve telefonapparatet inneholde en sender og en mottaker for lyd. En mobiltelefon er en transceiver i ordets rette forstand, både for lyd og radiosignaler.

En trådløs telefon har en transceiver for både lyd og radiosignaler i selve håndsettet. Lyd registreres i mikrofonen og blir sendt videre som radiosignaler til basestasjonen. Håndsettet tar også imot radiosignaler fra basestasjonen og gjør disse om til lydsignaler som blir sendt ut gjennom høyttaleren. Basestasjonen har normalt bare en transceiver for radiosignaler.

Et modem er også en transceiver, men vanligvis bruker man det mer spesifikke begrepet «modem».
Josh Brolin

**Josh James Brolin** (født 1968) er en amerikansk skuespiller. Han er sønn av skuespilleren James Brolin. Han skilte seg fra Diane Lane i 2013, og har siden 2014 vært gift med Kathryn Boyd.

Brolin slo igjennom med i filmen *[[The Goonies]]* skrevet av Steven Spielberg.

Brolin har hatt roller i mange storfilmer og blitt en av Hollywoods stjerner. Storfilmer han har medvirket i er *[[Grindhouse]]*, *[[No Country for Old Men]]*, *[[In the Valley of Elah]]*, *[[American Gangster]]*, *[[W.]]*, *[[Milk]]* og *[[Wall Street: Money Never Sleeps]]*.

## Filmografi

## Referanser


## Eksterne lenker
* Josh-Brolin.com
*
PhpGedView

**PhpGedView** er et web-basert slektsforskningsprogram, utviklet i PHP. Programmet er oversatt til en rekke språk, deriblant norsk. Programmet er utviklet fra første versjon som ble brukt til å se slektsdata, og er nå et fullgodt slektsprogram. GEDCOM er støttet for import og eksport av slektsdata fra phpGedView. 

## Referanser


## Eksterne lenker
* 
*
Per Otnes

**Per Jacob Otnes** (1941–2025) var en norsk sosiolog og professor.

## Bibliografi
* 1970: *Den samiske nasjon. Interresseorganisasjoner i samenes politiske historie*, Pax, Oslo
* 1973: *Slutten på etterkrigstida*, Pax, Oslo
* 1977: «Social Change and Social Science in Norway», i: *Scandinavian Sociology*, vol. 25, 1977, tom. 1, p. 57-100
* 1986: «Power, powerlessness, overpowering», i: *Sosiologisk Arbok*, University of Oslo, Oslo
* 1987: *Exorbitant exchange. The defective empirical foundations of sociological models of social exchange*, ISO rapport, Oslo, ISBN 82-570-0862-1
* 1994: *Can we support ourselves by driving to each other? A chreseological suite in eight movements*, ISO rapport, Oslo
* 1997: *OtherWise. Alterity, materiality, mediation*, Scandinavian Universities Press, Oslo
* 2004: *Society and economy. Models of social man*, Solum

## Privatliv
Otnes var fra 1983 til sin død gift med forfatteren Kjersti Scheen.

## Referanser


## Eksterne lenker
* 
*
Colin Firth

**Colin Andrew Firth** (født 1960) er en britisk film-, TV- og teaterskuespiller. Firth ble først verdenskjent for sin rolle som mr. Darcy i TV-serien *[[Stolthet og fordom (1995)|Stolthet og fordom]]*.

Firth vant Golden Globe for beste mannlige skuespiller i en dramafilm for innsatsen i *[[Kongens tale]]*. Han vant også Oscar for beste mannlige hovedrolle under Oscar-utdelingen 2011 for den samme rollen. Filmen ble nominert til Oscar i tolv kategorier.

Firth ble i 2011 utnevnt til kommandør av Den britiske imperieordenen for sin innsats for skuespillerkunsten. Han søkte og fikk innvilget italiensk statsborgerskap i 2017 etter sin misnøye med brexit.

## Filmografi
* *[[Another Country]]* (1984)
* *[[Tumbledown]]* (1989)
* *[[Valmont]]* (1989)
* *[[Stolthet og fordom (1995)|Stolthet og fordom]]* (1995)
* *[[Den engelske pasienten (film)|Den engelske pasienten]]* (1996)
* *[[Shakespeare in Love]]* (1998)
* *[[Bridget Jones’ dagbok (film)|Bridget Jones' dagbok]]* (2001)
* *[[Hvem er Earnest? (film fra 2002)|Hvem er Earnest?]]* (2002)
* *[[What A Girl Wants]]* (2003)
* *[[Hope Springs]]* (2003)
* *[[Pike med perleøredobb (film)|Pike med perleøredobb]]* (2003)
* *[[Love Actually]]* (2003)
* *[[Bridget Jones – På randen]]* (2004)
* *[[Nanny McPhee]]* (2005)
* *[[London (film)|London]]* (2006)
* *[[The Last Legion]]* (2007)
* *[[And When Did You Last See Your Father?]]* (2007)
* *[[Toyer]]* (2007)
* *[[Mamma Mia! (film)|Mamma Mia!]]* (2008)
* *A Single Man* (2009)
* *[[Kongens tale]]* (2010)
* **' (2015)
* ''[[Bridget Jones’ Baby: Alle gode ting er tre]]'' (2016)
* **' (2017)

## Referanser


## Eksterne lenker
*
Friidrett under Sommer-OL 2008 – 50 kilometer kappgang menn

Øvelsen **50 kilometer kappgang herrer** ved **[[Sommer-OL 2008]]** fant sted den 22. august med start og målgang i Beijing National Stadium.

Kvalifikasjonskravene var 4 timer (A-krav) og 4 timer og 7 minutter (B-krav).

Erik Tysse og Trond Nymark representerte Norge.  Erik Tysse kom på 5.-plass mens Trond Nymark startet, men avbrøt konkurransen.

## Resultater

## Referanser
Lapplandskrigen

**Lapplandskrigen** (svensk: *Lapplandskriget*; finsk: *Lapin sota*) er navnet på Finlands tredje krig under andre verdenskrig. Krigen ble utkjempet mot tyske styrker i Lappland nord i Finland mellom september 1944 og april 1945.

## Se også
* Vinterkrigen – den første finske vinterkrigen
* Den finske fortsettelseskrigen – den andre finske vinterkrigen
* Murmanskfronten
* Finlands historie
* Andre verdenskrig
* Frigjøringen av Øst-Finnmark
* Tvangsevakueringen og nedbrenningen av Finnmark og Nord-Troms
* Sturmbock-Stellung
## Referanser


## Eksterne lenker
* Finska krigsbilder  - kart, bilder, sanger og radiotaler.
Svømming under Sommer-OL 2008 – 4 x 100 meter fri stafett menn

Øvelsen **4 x 100 meter fri stafett herrer** ved Sommer-OL 2008 fant sted mellom 10. til 11. august i Beijing nasjonale vannsportsenter.

## Oversikt
Alle tider er China Standard Time (UTC+8)

## Resultater
### Heat

### Finale

## Referanser


## [[Olympisk rekordhistorikk på 4 x 100 meter fri stafett|Rekorder]]

### Ny verdensrekord
I finalen ble det satt ny verdensrekord, som da også ble ny olympisk rekord:
* , Michael Phelps (47,51), Garret Weber-Gale (47,02), Cullen Jones (47,65) og Jason Lezak (46,06), **3.08,24**, Beijing, Kina, 11. august 2008 

### Ny Europeisk rekord
I finalen ble det satt ny Europeisk rekord:
* , Amaury Leveaux (47,91), Fabien Gilot (47,05), Frederick Bousquet (46,63) og Alain Bernard (46,73), **3.08,32**, Beijing, Kina, 11. august 2008

### Ny Oceanisk rekord
I finalen ble det satt ny Oceanisk rekord:
* , Eamon Sullivan (47,24 WR), Andrew Lauterstein (47,87), Ashley Callus (47,55) og Matt Targett (47,25), **3.09,81**, Beijing, Kina, 11. august 2008 

### Ny Afrikansk rekord
I finalen ble det satt ny Afrikansk rekord:
* , Lyndon Ferns (48,15), Darian Townsend (48,11), Roland Schoeman (48,32) og Ryk Neethling (48,08), **3.12,66**, Beijing, Kina, 11. august 2008 

### Ny Asiatisk rekord
I heat 2 ble det satt ny Asiatisk rekord:
* , Zuo Chen (49,16), Shaohua Huang (48,83), Zhiwu Lu (48,72) og Li Cai (49,45), **3.16,16**, Beijing, Kina, 10. august 2008 

### Ny Individuell verdensrekord
I finalen ble det satt ny Individuell verdensrekord:
* , Jason Lezak (46,06)
Anklageprinsippet

Straffeprosessteorien har to hovedtyper rettergangsordninger. En prosess hvor to parter strides og dommeren er den upartiske oppmann som tar vare på prosessens spilleregler og tilslutt treffer en avgjørelse kalles en **anklageprosess** eller en **akkusatorisk prosess**. Vanligvis er den ene parten da en offentlig aktor, men kan også være en privatperson. Dette kalles i strafferetten for **anklageprinsippet**, eller **det akkusatoriske prinsipp**. Hovedprinsippet er da at det er partene som sørger for bevisene i saken og deres representanter (aktor og forsvarer) som under hovedforhandlingene eksaminerer tiltalte, vitner og sakkyndige. Domstolen nøyer seg stort sett med å ta standpunkt til det som partene legger frem. 

Den andre hovedtypen er en prosess der dommeren har til oppgave å oppklare saken. Den mistenkte er da ikke part i saken men undersøkelsesgjenstand. Dette kalles en **inkvisisjonsprosess** eller en **undersøkelsesprosess**. I strafferetten kalles dette inkvisisjonsprinsippet og domstolen har da et ansvar for sakens opplysning, og det er dommeren som eksaminerer tiltalte, vitner og sakkyndige. Domstolen kan også på eget initiativ undersøke om det skal reises en sak. 

Norsk straffeprosess er i hovedsak en anklageprosess og kan karakteriseres som en anklageprosess med visse inkvisitoriske innslag. I angelsaksiske land har man en nokså rendyrket anklageprosess. På kontinentet, f. eks. i Tyskland og Frankrike har prosessen bevart langt mer av inkvisisjonsprinsippet. I forarbeidene til straffeprosessloven av 1887 ble motsetningen mellom anklageprosess og inkvisisjonsprosess diskutert og distinksjonen er fortsatt tema i straffeprosessretten. 

I norsk rett er det viktigste uttrykket for anklageprinsippet å finne i straffeprosessloven § 63: *«Domstolene trer bare i virksomhet etter begjæring av en påtaleberettiget, og deres virksomhet opphører når begjæringen blir tatt tilbake».* Domstolen kan ikke reise en straffesak uten at enten en politiadvokat, statsadvokat eller riksadvokaten ber om det eller en privatperson begjærer privat straffesak. 

## Kilder
* Johs. Andenæs: Norsk straffeprosess Bind I 3 utgave 2000, Universitetsforlaget, ISBN 82-00-45413-4
* Svein Slettan  og Toril Marie Øie: Forbrytelse og straff, bind 1: Innføring i strafferett, 2001, Universitetsforlaget, ISBN 82-518-4025-2

## Eksterne lenker
* Anklageprinsipp eller inkvisisjonsprinsipp, fra *NOU 2003: 15, Fra bot til bedring &ndash; Et mer nyansert og effektivt sanksjonssystem med mindre bruk av straff*
Tresteg uten tilløp

**Tresteg uten tilløp** (også kalt **stille tresteg**) er en tidligere konkurranseøvelse innen friidrett. Øvelsen var olympisk øvelse to ganger, først under de andre sommerlekene i 1900 og de tredje lekene i 1904. Øvelsen er en variant av vanlig tresteg, og går ut på å hoppe så langt som mulig på tre hopp, uten noen form for tilløp eller horisontal bevegelse i forkant av hoppet.

## Utførelse
Utøveren skal stå på begge føtter ved oppmerket linje, vendt mot hoppretningen. Begge bein skal forlate bakken samtidig. Det er ikke tillatt med noen form for vridning, forflytting eller dobbeltsats av føttene i forkant av, eller i selv satsen. 

Første hopp er en sats fra begge bein, ikke ulikt satsen i lengde uten tilløp. I luften splitter utøveren beina, og strekker foretrukket bein fremover til en landing og sats for hopp to. Det andre hoppet er egentlig et langt steg, der utøveren skifter fot i luften og lander og satser for det siste hoppet med motsatt fot. I det tredje hoppet samler utøveren beina under seg og strekker de frem til en jevnsides landing på begge bein.

Hoppet måles i korteste avstand fra tåen i satsen til bakerste del av utøverens landing.

## Varianter
Tresteg uten tilløp er brukt som trenings- og testøvelse for en rekke idretter som stiller krav til vertikal spenst. 

Det finnes en rekke varianter for trening og testing av spenst. De vanligste er *femsteg* og *tisteg*. I disse variantene har en utførelse lik hoppende løping. 

Tre hopp er også en variant der utøveren hopper tre etterfølgende hopp med sats på begge bein. Denne utførelsen gir større lengder enn vanlig tresteg uten tilløp.

## Utbredelse
### I Norge
I Norge er det sprinteren Thomas Wiborg som har norsk bestenotering med 10 meter og 40 centimeter.

### Olympisk øvelse
Under sommer-OL 1900 vant Ray Ewry alle de tre øvelsene på hopp uten tilløp, og han repeterte denne prestasjonen fire år senere under sommer-OL 1904. Øvelsen har dermed bare en olympisk mester.

## Referanser
Lockheed Electra

**Lockheed Electra** refererer seg til to ulike fly bygget av Lockheed:

* Lockheed L-10 Electra, et ti-passasjeres fly med stjernemotorer fra 1930-tallet som ble etterfulgt av to varianter:
** Lockheed L-12 Electra Junior, et seks-passasjerers fly fra midte en 1930-årene, en nedskalet versjon av Model 10 Electra
** Lockheed L-14 Super Electra fra sist på 30-tallet, et forstørret utgave av  Model 10 Electra
* Lockheed L-188 Electra, et 127-passasjerers turboprop fly fra 1960-tallet.
Svømming under Sommer-OL 2008 – 10 kilometer menn

Svømmeøvelsen **maraton 10 kilometer herrer** ved Sommer-OL 2008 fant sted den 21. august i Shunyi Olympic Rowing-Canoeing Park. Det var en ny øvelse på programmet for lekene i 2008. Herrenes og damenes maraton 10 kilometer konkurransene ble, til forskjell for alle andre svømmeøvelser, avholdt i åpent vann i stedet for i ett svømmebasseng. Det ble ikke gjennomført noen innledende kvalifiseringsheat, men en enkel konkurranse med fellesstart. Øvelsen har ingen spesielle restriksjoner når det gjelder svømmeart. De fleste svømmerne velger crawl, men spesielt når svømmerne kommer til matstasjoner benyttes det varianter av svømmeartene.   

Svømming i åpent vann krever annen taktikk og oppvises flere forskjellige strategier som har mer tilfelles med konkurransesykling, maratonløping og vannpolo enn med tradisjonell konkurransesvømming i basseng. Det er en av få olympiske øvelser hvor utøvernes trenere spiller en viktig rolle under selve øvelsen. Trenerne har fire anledninger til å gi drikke til utøverne når de svømmer fordi de flytende pongtongene på banen. Dersom treneren til en svømmer faller i vannet blir utøveren umiddelbart diskvalifisert.

Norge var ikke representert i øvelsen. 

## Startliste
Tjuefem svømmer kvalifiserte seg på grunnlag av plasseringer ved 2008 World Open Water Swimming Championships avholdt i Sevilla, Spania og Good Luck Beijing Olympiske 10 kilometer maraton svømmekvalisering holdt i Beijing, Kina.

# Vladimir Dyatchin Russland
# David Davies Storbritannia
# Thomas Lurz Tyskland
# Maarten van der Weijden Nederland
# Evgeny Drattsev Russland
# Ky Hurst Australia
# Mark Warkentin USA
# Valerio Cleri Italia
# Gianniotis Spyridon Hellas
# Brian Ryckeman Belgia
# Gilles Rondy Frankrika
# Luis Escobar Mexico
# Mohamed El-Zanaty Metwaly Mex Egypt
# Saleh Mohammad Syria
# Petar Stoychev Bulgaria
# Csaba Gercsak Ungarn
# Rostislav Vitek Tsjekkia
# Chad Ho Sør-Afrika
# Erwin Maldonado Venezuela
# Allan Do Carmo Brasil
# Damian Blaum Argentina
# Daniel Katzir Israel
# José Francisco Hervas Spania
# Arseniy Lavrentyev Portugal
# Xin Tong Kina

## Resultater

## Referanser
Kjell Hanssen

**Kjell Hanssen** (født 30. april 1932, død 25. desember 2014) var en norsk pressemann og politiker tilknyttet partiet Høyre.

Fra 1969 til 1973 var Kjell Hanssen vararepresentant til Stortinget fra Akershus. Fra februar 1984 til mai 1986 var han statssekretær i Industridepartementet. Siden var han redaktør og kommentator i *[[Aftenposten]]* til han ble skadet i en trafikkulykke i 1994.

Hanssen var gift med tidligere kinodirektør i Oslo Ingeborg Moræus Hanssen. De er foreldrene til investoren Harald Moræus Hanssen (født 1963).

I 2001 gav kona Ingeborg Moræus Hanssen ut selvbiografien *Brent av dragen – samtaler med Ingeborg Moræus Hanssen om livets virkelige drama*, der hun forteller om sitt liv som kontroversiell kinosjef og om ulykken som rammet hennes mann. Boka skapte en del debatt da hun angrep den navngitte personen som hadde forårsaket Kjell Hanssens trafikkulykke. Ulykken førte til at Hanssen ble bundet til rullestol for resten av livet.

## Referanser


## Eksterne lenker
*
Harald Moræus Hanssen

**Harald Moræus Hanssen** (født 14. september 1963) er en norsk investor og rådgiver. Han er en sentral medarbeider i meglerhuset Astrup Fearnley (Fearnley Advisors).  I tillegg eier han investeringsselskapet As Uthalden. Dette selskapet hadde ved utløpet av 2007 bokførte verdier for om lag 1 milliard kroner.

Hanssen er sønn av tidligere kinodirektør i Oslo Ingeborg Moræus Hanssen og tidligere redaktør og Høyre-politiker Kjell Hanssen.

Han eier øya Langø i Sandefjord kommune i Vestfold.

## Referanser
USS «John S. McCain»

**USS «John S. McCain»** har flere betydninger:

* USS «John S. McCain» (DL 3), en amerikansk jager i Mitscher-klassen oppkalt etter admiral John S. McCain sr.
* USS «John S. McCain» (DDG 56), en amerikansk jager i Arleigh Burke-klassen oppkalt etter admiralene John S. McCain jr. og John S. McCain sr.
Hawaiiøyene

**Hawaiiøyene**, tidligere kjent som **Sandwichøyene**, er en øygruppe på i alt åtte større øyer. I tillegg kommer flere atoller, småøyer, skjær og undersjøiske rev. Øygruppa har fått sitt navn etter den største og sydligste øya, Hawaii. Den nordligste er Kure-atollen. Alle øyene, med unntak av Midwayøyene, utgjør den amerikanske delstaten Hawaii.

Hawaiiøyene ble oppdaget av europeerne da kaptein James Cook i januar 1778 gikk i land i Waimea på Kauai. Han ga arkipelet navnet *Sandwichøyene*, etter John Montagu, 4. jarl av Sandwich.

Øyene består av en rekke undervannsskjær som strekker seg 2400 km mellom den 19° N og 29° N breddegrad i det nordlige Stillehavet. Øygruppa er i realiteten de høyeste fjelltoppene i den store undersjøiske fjellkjeden Hawaii–Emperor seamounts. Denne er dannet av vulkansk aktivitet fra en såkalt søylestrøm i jordskorpen. Med en beliggenhet omkring  km fra det nærmeste kontinentet, er Hawaiiøyene den mest isolerte øygruppa i verden.

## Se også
* Hawaiifinker

## Referanser


## Eksterne lenker
*